CELEX: 52015JC0007
Language: hr
Date: 2015-03-06
Title: Zajednički prijedlog UREDBE VIJEĆA o izmjeni Uredbe Vijeća (EU) br. 224/2014 o mjerama ograničavanja s obzirom na stanje u Srednjoafričkoj Republici

EUROPSKA KOMISIJA
            Bruxelles, 6.3.2015.
            JOIN(2015) 7 final
            2015/0064(NLE)
            Zajednički prijedlog
            UREDBE VIJEĆA
            o izmjeni Uredbe Vijeća (EU) br. 224/2014 o mjerama ograničavanja s obzirom na stanje u Srednjoafričkoj Republici
            
               
         
         
            
               OBRAZLOŽENJE
            
            
               (1)Vijeće je 23. prosinca 2013. donijelo Odluku 2013/798/ZVSP o mjerama ograničavanja protiv Srednjoafričke Republike, u kojoj se propisuje embargo na oružje u skladu s Rezolucijom Vijeća sigurnosti Ujedinjenih naroda (RVSUN) 2127 (2013) od 5. prosinca 2013.
            
            
               (2)Vijeće sigurnosti Ujedinjenih naroda 22. siječnja 2015. donijelo je Rezoluciju 2196 (2015) kojom se razjašnjava područje primjene embarga na oružje i mijenjaju kriteriji za zamrzavanje imovine. Vijeće priprema odluku o izmjeni Odluke 2013/798/ZVSP kako bi se proveo RVSUN 2196 (2015). 
            
            
               (3)Visoka predstavnica Unije za vanjske poslove i sigurnosnu politiku te Komisija stoga bi trebali donijeti novi prijedlog Uredbe o mjerama ograničavanja s obzirom na stanje u Srednjoafričkoj Republici. 
            
            
               2015/0064 (NLE)
            
            
               Zajednički prijedlog
            
            
               UREDBE VIJEĆA
            
            
               o izmjeni Uredbe Vijeća (EU) br. 224/2014 o mjerama ograničavanja s obzirom na stanje u Srednjoafričkoj Republici
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 215.,
            
            
               Uzimajući u obzir Odluku Vijeća 2013/798/ZVSP od 23. prosinca 2013. o mjerama ograničavanja protiv Srednjoafričke Republike
                  1
               ,
            
            
               uzimajući u obzir zajednički prijedlog Visoke predstavnice Unije za vanjske poslove i sigurnosnu politiku te Europske komisije,
            
            
               budući da:
            
            
               (1)Uredbom Vijeća (EU) br. 224/2014
                  2
                provode se određene mjere utvrđene Odlukom 2013/798/ZVSP.
            
            
               (2)Rezolucijom Vijeća sigurnosti Ujedinjenih naroda (RVSUN) 2127 (2013) od 5. prosinca 2013., Rezolucijom Vijeća sigurnosti UN-a 2134 (2014) od 28. siječnja 2014. i Odlukom Vijeća 2013/798/ZVSP propisuje se embargo na oružje protiv Srednjoafričke Republike i zamrzavanje financijskih sredstava i ekonomskih izvora određenih osoba koje sudjeluju u aktivnostima kojima se potkopava mir, stabilnost i sigurnost Srednjoafričkoj Republici ili pružaju podršku takvim aktivnostima.
            
            
               (3)Dana 22. siječnja 2015. Vijeće sigurnosti Ujedinjenih naroda (VSUN) donijelo je Rezoluciju 2196 (2015) o proširenju područja primjene embarga na oružje i zamrzavanja imovine. U Odluci Vijeća 2015/.../ZVSP Vijeće je u skladu s tim odlučilo proširiti područje primjene kriterija. 
            
            
               (4)Te su mjere obuhvaćene područjem primjene Ugovora o funkcioniranju Europske unije i stoga je, posebno kako bi se osiguralo da ih ujednačeno primjenjuju gospodarski subjekti u svim državama članicama, za njihovu provedbu potrebno regulatorno djelovanje na razini Unije.
            
            
               (5)Uredbu (EU) br. 224/2014 trebalo bi stoga izmijeniti,
            
            
         
         
            
               DONIJELO JE OVU UREDBU:
            
            
               Članak 1.
            
            
               Članak 5. stavak 3. Uredbe (EU) br. 224/2014 mijenja se kako slijedi: 
            
            
               1. točka (e) zamjenjuje se sljedećim:
            
            
               „(e)
                     pružaju potporu naoružanim skupinama ili kriminalnim mrežama putem nezakonitog iskorištavanja prirodnih resursa ili trgovinom njima, uključujući dijamante, zlato te divlje biljne i životinjske vrste i njihove proizvode, u Srednjoafričkoj Republici ili iz te zemlje;” 
            
            
               2. točka (h) zamjenjuje se sljedećim:
            
            
               „(h) 
                     su vođe subjekta kojeg je označio Odbor za sankcije, ili su pružali potporu osobi ili subjektu koje je označio Odbor za sankcije ili su djelovali u ime, za račun ili prema uputama te osobe ili subjekta;”
            
            
               Članak 2.
            
            
               Ova Uredba stupa na snagu sljedećeg dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  SL L 352, 24.12.2013., str. 51.
               
               
                  
                     (2)
                  Uredba Vijeća (EU) br. 224/2014 оd 10. ožujka 2014. o mjerama ograničavanja s obzirom na stanje u Srednjoafričkoj Republici (SL L 70, 11.3.2014., str. 1.)